Læknablaðið ákvað að reyna að komast að því hvert umfang einkarekstrarins í íslenska heilbrigðiskerfinu er en rak sig fljótlega á að um það liggja ekki fyrir neinar aðgengilegar upplýsingar . Í staðtölum Tryggingastofnunar ríkisins fundum við töflu yfir útgjaldaflokka sjúkratrygginga og tókum úr henni þá þætti þar sem einkarekstur kemur mikið við sögu . Útgjaldaflokkar sjúkratrygginga 2002 í milljónum króna Sérfræðilæknar 2.435 Hjálpartæki 1.108 Sjúkra - , iðju - og talþjálfun 968 Almenn læknishjálp 306 Þetta gerir um það bil 11,3 milljarða króna sem samsvara tæplega tveimur þriðju hlutum allra útgjalda sjúkratrygginga árið 2002 ( 17,9 milljarðar ) . Þetta hlutfall hefur heldur hækkað frá árinu 1991 þegar það var rúmlega 6 milljarðar af 10,6 milljarða heildarútgjöldum sjúkratrygginga . Heildarútgjöld ríkisins til heilbrigðismála voru hins vegar 65 milljarðar króna árið 2002 . Sérfræðilæknar með stofurekstur ( 2002 : 346 læknar , 468 þúsund komur , 18,6 milljónir eininga ) Heilsugæsla ( svo sem í Lágmúla og væntanleg stöð í Salahverfi ) Læknavaktin ( 44.000 móttökur og 7000 vitjanir á ári ; nettókostnaður 210 milljónir króna ) Heimilislæknar utan heilsugæslustöðva ( 11 talsins , ný starfsleyfi ekki veitt í 15 ár ) Sjúkra - , iðju - og talþjálfarar Tannlæknar og -smiðir Hjúkrun ( svo sem í Liðsinni og Karítas ) Einkarekstur fyrirtækja Hjúkrunarheimili og heimili aldraðra ( Sóltún , Grund o.fl. ) Seljendur og framleiðendur lyfja , lækninga - og hjálpartækja Þessi listi er engan veginn tæmandi því eflaust hefur okkur sést yfir ýmislegt sem fellur undir skilgreininguna einkarekstur í heilbrigðiskerfinu . Hins vegar sýnir þetta glögglega að sá rekstur er ekki svo lítill að vöxtum og hann hefur aukist hröðum skrefum undanfarin ár .